L-Imħallef fuq l-imħallfin Salm ta' Asaf. Alla joqgħod fil-laqgħa tal-allat, f'nofs l-allat jaqta' s-sentenza: "Kemm se ddumu taqtgħu l-ħaqq bil-ħażen, u tħarsu lejn wiċċ il-ħżiena? Agħmlu l-ħaqq mal-miskin u l-iltim; mal-magħkus u l-fqir agħmlu s-sewwa. Eħilsu d-dgħajjef u l-fqajjar, minn id il-ħżiena salvawhom." La jafu u lanqas jifhmu, fid-dlam qegħdin jimxu; u s-sisien kollha tal-art qed jitheżżu. Jien għedt li allat intom , ulied l-Għoli lkoll kemm intom. Imma bħal kull bniedem intom tmutu, bħal kull wieħed mill-kbarat taqgħu. Qum, o Alla, agħmel ħaqq mill-art; għax tiegħek huma l-ġnus kollha!